Diari Oficial de la Generalitat Valenciana


Sumari del DOGV 3538, del 14-07-1999 (1999/6284)

Acord d'1 de juny de 1999 de la Comissió Territorial d'Urbanisme de València, relatiu a homologació sectorial modificativa número 8 del Pla General d'Alaquàs.
--------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6284


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Acord d'1 de juny de 1999 de la Comissió Territorial d'Urbanisme de València, relatiu a homologació sectorial modificativa número 8 del Pla General d'Alaquàs. [1999/S6284]
  
Vist l'expedient remés per l'Ajuntament d'Alaquàs relatiu a l'homologació sectorial modificativa número 8 del Pla General, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió celebrada el dia 30 de desembre de 1998 i, després del pertinent període d'informació pública, en el qual no es van presentar al·legacions, es va aprovar provisionalment pel mateix òrgan en data 7 d'abril de 1999.
  
Segon
  
El projecte consta de memòria, plans d'informació i d'ordenació.
  
Tercer
  
L'àmbit de l'homologació està ubicat al sud-est del terme municipal, al costat de l'anomenada Albereda Sud, posseeix una superfície de 419.197 m2 i inclou majoritàriament sòl no urbanitzable de protecció agrícola i dues zones de sòl urbà, corresponents a un col·legi públic existent i una zona terciària.
  
La modificació proposa un canvi dels usos assignats pel pla en aquest àmbit, que únicament afecten la qualificació, sense alterar-se la classificació del sòl, que es concreten en la incorporació del nou traçat de la ronda est d'Alaquàs previst per la Conselleria d'Obres Públiques, Urbanisme i Transports, i l'establiment de reserves dotacionals per a parc públic i ampliació de l'equipament esportiu de caràcter metropolità previst en el pla, en l'àrea intersticial entre l'Albereda i la futura ronda.
  
S'incorpora a més, el traçat d'un col·lector que forma part de l'obra complementària a la canalització i desviament del barranc de la Saleta, que té previst realitzar la Confederació Hidrogràfica del Xúquer.
  
El projecte justifica la idoneïtat de l'ordenació proposada des del manteniment dels objectius del Pla, fonamentalment en buscar-se un tractament adequat al límit urbà, mitjançant llocs d'esbarjo, i resoldre la transició entre aquest i el sòl de protecció agrícola.
  
El document defineix les determinacions de caràcter estructural de l'àmbit afectat, en la línia establerta en la Instrucció de Planejament 1/1996, sobre l'homologació de plans.
  
Quart
  
Durant la tramitació de l'expedient s'ha sol·licitat un informe a la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports (20.04.1999) i al Consell Metropolità de l'Horta (20.04.1999), sense que fins a la data es tinga constància de la seua emissió.
  
Fins a la data s'ha rebut un informe favorable, emés per la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports, en data 10 de maig de 1999.
  
Cinqué
  
Alaquàs té un Pla General aprovat definitivament per la Comissió Territorial d'Urbanisme en sessió de 27 setembre de 1990, així com amb diverses modificacions puntuals d'aquest.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 20 de maig de 1999 va emetre un informe relatiu al projecte que ens ocupa, i compleix així el que preceptua l'article 11 del Decreto 77/1996, de 16 de abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació és correcta, de conformitat amb el que estableix l'article 38 de la Llei 6/1994, de 15 de novembre, Reguladora de l'Activitat Urbanística.
  
Segon
  
La documentació està completa, de conformitat amb el que disposa l'article 27 de la Llei Reguladora de l'Activitat Urbanística.
  
Tercer
  
De conformitat amb el que estableix l'apartat I.3 de la Instrucció de planejament 1/1996, l'abast territorial mínim d'una homologació és el sector. Per aplicació de l'article 20 de la Llei Reguladora de l'Activitat Urbanística, el sector és l'àmbit d'un Pla Parcial o d'un Pla de Reforma Interior.
  
En aquest sentit, el projecte proposa una sèrie de modificacions dins d'una àrea determinada que no és un sector, i no procedeix per tant, la seua homologació a la Llei Reguladora.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal i com es recull en l'article 40 de la Llei Reguladora de l'Activitat Urbanística.
  
Cinqué
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada l'1 de juny de 1999 acorda:
  
Aprovar definitivament la modificació número 8 del Pla General d'Alaquàs.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.
  
València, 1 de juny de 1999.- El secretari de la Comissió Territorial d'Urbanisme: José Manuel Palau Navarro.
  
Conselleria d'Obres Publiques,
  
Urbanisme i Transports